tomron87/hebrew-wikipedia-sentences-corpus huggingface dataset:
הטיפול המקובל כנגד החיידקים כולל את השימוש באנטיביוטיקות הבאות (שימוש באנטיביוטיקות אלה מוריד את אחוזי התמותה מטולרמיה ל-1%).
הטיפול במחלה מלווה לעיתים בניקוז כירורגי של נוזל הלימפה:
גנטמיצין (Gentamicin) בריכוז 3-5 מיליגרם לקילוגרם גוף במבוגרים (1.7-2.5 מ"ג לק"ג גוף כל 8 שעות בילדים) בהזרקה לשריר או בצורת מתן פומית למשך 7-14 ימים.
סטרפטומיצין (Streptomycins) בריכוז 1.5-2 גרם גוף במבוגרים (10-15 מ"ג לק"ג גוף כל 12 שעות בילדים) בהזרקה לשריר למשך 7-14 ימים.
ציפרופלוקסצין (Ciprofloxacin) בריכוז 400 מ"ג בהזרקה לשריר, או 500 מ"ג בצורת מתן פומית למשך 7-14 ימים.
דוקסיציקלין (Doxycycline) בריכוז 100-200 מ"ג כל 12 שעות במבוגרים (2.2 מ"ג לק"ג גוף כל 12 שעות בילדים) בהזרקה לשריר או בצורת מתן פומית למשך 14 ימים.
שימוש באנטיביוטיקות מקבוצת ה-β-Lactam, אליה שייכים הפניצילין והצפלוספורין, אינו מועיל כנגד F.
tularensis, שכן חיידקים אלה מייצרים באופן קבוע את האנזים בטא לקטמאז אשר מפרק את המבנה הכימי של קבוצת אנטיביוטיקות זאת.
כמו כן תועדו זנים של F.
tularensis שמפגינים עמידות בפני האנטיביוטיקה סטרפטומיצין.
מספר חיסונים זמינים כיום בשוק לשם מניעת המחלה:
חיסון מומת (Killed (Foshay) vaccine) - אחד התרכיבים הראשונים שיוצרו כנגד חיידקי F.
חיסון זה לא מסוגל להקנות חסינות מספקת בפני התפתחות המחלה הטיפואידית.
חיסון מוחלש (Live vaccine strains) - תרכיב זה, שפותח מזן Type B, נמצא יעיל הרבה יותר מהחיסון המומת.
אולם יש לציין כי גם הוא אינו מסוגל להקנות חסינות מלאה בפני הדבקות.
החיסון מומלץ בעיקר לאנשים הנמצאים ברמת סיכון גבוה להדבקות, דוגמת עובדי מעבדות ווטרינרים.
הוצע לזהות את חיידקי ה-F.
tularensis כגורם המרכזי למספר מגפות שפרצו במהלך ההיסטוריה באזור כנען, מצרים ואסיה הקטנה (הערה: השנים בפסקה זאת מתוארכות לפי כרונולוגיה נמוכה של המזרח הקרוב העתיק):
בשנת 1715 לפנה"ס פרצה מגפה בעיר אווריס שבדלתת הנילוס.
ההשערה כי מדובר בטולרמיה מתבססת על פפירוס הרסט ועל פפירוס לונדון הרפואי, אשר מכילים לחשים וכן שיטות טיפול ב"מחלה כנענית" (מחלה זו, המוזכרת גם בתור "המחלה של האסייתים" מתוארת כמחלה בה הגוף מתכסה בכתמים שחורים כפחם), בשילוב עם הכתוב בתנ"ך וכן על ממצאים ארכאולוגיים מאווריס.
על סמך המקורות הכתובים, הובאה המחלה לאדמת מצרים באמצעות מהגרים ונוודים עבריים מארץ כנען וכן באמצעות סוחרים ויורדי ים.
חלק מהחוקרים אף משערים כי הבאת המגפה למצרים, על ידי העברים, הייתה הסיבה המרכזית לדיכויים ושעבודם שכן, בהתבסס על הכתוב, הם עצמם לא נדבקו במחלה (תופעה זאת יכולה להיות מוסברת על ידי רכישת חסינות כלפי הזנים האלימים של החיידק F.
tularensis בעקבות חשיפה מתמשכת לזנים הפחות אלימים של החיידק בשל קרבתם לחיות משק, שכאמור ידועות כמפיצות המחלה).
בין השנים 1320–1318 לפנה"ס, במהלך המלחמה האנטולית בין האימפריה החתית לממלכת ארזוה, התרחש האירוע המתועד הראשון בהיסטוריה שבו השתמשו שני הצדדים היריבים בנשק ביולוגי.
ייתכן מאוד כי את תפקיד הנשק מלאו חיידקי ה-F.
tularensis היות שבאותן השנים השתוללה מגפה, שתאורה הולם את מחלת הטולרמיה, ברחבי האימפריה החתית.
מגפה זאת התפרצה בצומור (בחוף סוריה של היום) בשנת 1335 לפנה"ס, התפשטה בהדרגה צפונה בעקבות נתיבי המסחר הראשיים של המזרח התיכון וגרמה לתחלואה ותמותה רבה בקרב החתים (מגפה דומה הייתה הסיבה למותם של המלכים החתים שופילוליומש הראשון ובנו ארנוואנדש השני).
במהלך המלחמה שיגר הצבא החתי (ומאוחר יותר גם הצבא הארזווי) אנשים ובהמות חולים אל עבר קווי האויב על מנת שאלה יפיצו את המגפה.
אזכור המגפה מופיע במכתבי אל-עמארנה.
במכתב א"ע 96 שנשלח על ידי שר מצרי לריבהדה מושל גבל נכתב: .
על פי המסופר בתנ"ך, בסביבות המאה ה-11 לפנה"ס, פרצה מגפה בקרב הפלשתים כעונש על לקיחת ארון הברית כשלל לאחר המלחמה עם בני ישראל.
מסופר כי במשך 7 החודשים בהם שהה ארון הברית אצל הפלשתים התפשטה המגפה מאשדוד, לגת ולעקרון וגרמה לנגעים בעור ולמוות.
הועלתה סברה כי מדובר בטולרמיה אשר הובאה לערי הפלשתים באמצעות עכברים אשר שכנו בתוך ארון הברית.
זאת על סמך תיאורי המחלה המופיעים במקרא וכן על הניסיון הפלשתי לרצות את אלוהי בני ישראל על ידי יציקת צלמיות זהב בצורת עכברים (אצל עמים פגניים היה נפוץ להקריב או לתת מנחה, בעת תפילה על אדם חולה, תבנית של מחולל המחלה או האיבר החולה).
בשנים שלאחר גילוי זני F.
tularensis והקשר שלהם למחלת הטולרמיה תועדו מספר אירועי תחלואה משמעותיים ברחבי העולם:
שנות ה-30 וה-40 של המאה ה-20 - במהלך מלחמת העולם השנייה בכלל ובחזית המזרחית בפרט נרשמה עלייה משמעותית בהיארעות מחלת הטולרמיה בקרב החיילים והאזרחים כאחד.
לאחר המלחמה ובמרוצת שנות ה-50 חלה ירידה בתחלואה בעקבות השימוש הנרחב באנטיביוטיקה.
1966–1967 - למעלה מ-2,700 בני אדם נדבקו בשוודיה בחיידקים מזן Type B, כתוצאה משאיפת ארוסולים שנוצרו בעקבות אחסון, טיפול ושינוע של חציר.
בשנת 2000 למעלה מ-400 בני אדם נדבקו פעם נוספת באותו הזן ובאותה הדרך.
מבדיקות שנערכו נמצא כי הגורמים לתחלואה היו עלייה במספר המכרסמים וכן צריכת מזון ומים מזוהמים לאחר מלחמת קוסובו.
אוקטובר 2000 - בעקבות ייבוא ארנבות לאי מרתה'ס ויניארד שבארצות הברית, 15 בני אדם נדבקו בחיידקים מזן Type A ואחד נפטר כתוצאה משאיפת ארוסולים.
בקרב 11 מהחולים התפתחה מחלה נשימתית חריפה.
אוגוסט - ספטמבר 2013 - 1,014 מקרי טולרמיה תועדו במחוז האוטונומי חנטי ומנסי שברוסיה.
מבדיקות שנערכו נמצא כי הגורמים לתחלואה היו עלייה במספר המכרסמים ובמספר מקרי עקיצות פרוקי-הרגליים.
תומאס ג'ון "טום" אליס הוא שחקן ולשי, הידוע בעיקר מהופעתו בתפקיד לוציפר מורנינגסטאר בסדרה "לוציפר".
הוא הופיע גם כד"ר אוליבר קוזינס באופרת הסבון "איסטאנדרס" של BBC One ובתפקיד סמל הבילוש סם ספיד ב"מופע של קתרין טייט" , בפרודיה על הסדרה "חיים על מאדים".
בנוסף, שיחק בתפקיד סם בסדרה הקומית "Pulling", ובתפקיד גארי בסיטקום "" בכיכובה של מירנדה הארט.
לקהל בארצות הברית הוא מוכר מתפקידו בסדרת הדרמה הרפואית "ראש".
הוא בנם של מרילין ג'ין (הופר) וכריסטופר ג'ון אליס.
אביו, אחותו ודודו הם כוהני דת בפטיסטים.
דודו, רוברט אליס, הוא מנהל ריג'נטס פארק קולג' שבאוניברסיטת אוקספורד.
אליס למד ב"היי סטורס סקול" בשפילד.
בתקופת הלימודים ניגן בקרן צרפתית בתזמורת הנוער של העיר שפילד.
תפקידים בולטים שלו בטלוויזיה היו ג'סטין בסדרה "לא מלאכיות" של ערוץ 4, ותומאס מיליגן בפרקי הסיום של העונה השלישית של סדרת המדע בדיוני "דוקטור הו".
ביולי ובאוגוסט 2009 כיכב אליס בדרמה הקומית של "ITV" בשם "Monday Monday" יחד עם פיי ריפלי.
ב-2013 גילם את ויקטור פרנקנשטיין (רופא מבריק המנסה להשיב לחיים את בתו אנה), בפיילט של הסדרה "Gothica" של רשת "ABC".
ב-2015 לוהק לתפקיד לוציפר מורנינגסטאר בסדרת הדרמה "לוציפר" של רשת "פוקס".
החל מעונתה הרביעית הסדרה משודרת ב"נטפליקס", אשר רכשה את הסדרה לאחר ש"פוקס" הודיעה על ביטולה.
שידור הבכורה של הסדרה היה ב-25 בינואר 2016.
לאחר מחאות של מעריצים על הודעת ביטול הסדרה הודיעה "נטפליקס" על הארכתה עד לעונה שישית.
ב-2005 נולדה לאליס בת מהשחקנית אסטל מורגן.
בשנת 2006 הוא נישא לשחקנית טמזין אאותווייט ונולדו לזוג שתי בנות.
הם התגרשו ב-2014 לאחר שאאוותוויט גילתה כי הוא בגד בה עם השחקנית האוסטרלית אמילי דה רייבין.
לאחר גירושיו, אליס יצא תקופה קצרה עם זואי בויל אך השניים נפרדו תוך מספר חודשים.
בנובמבר 2023 הכריזו הזוג כי נולדה להם בת ראשונה, רביעית לטום, באמצעות פונדקאית.
תומאס בויד הוא כדורגלן עבר סקוטי ששיחק בעמדת המגן השמאלי.
בויד רשם קריירה ארוכה בסקוטלנד, במדיהן של מאת'רוול ושל סלטיק, ובתווך שיחק לתקופה קצרה בצ'לסי האנגלית.
הוא זכה לאורך הקריירה בשלוש אליפויות סקוטלנד ובשלושה גביעים.
בויד הוא משיאני ההופעות בנבחרת סקוטלנד.
הוא רשם 72 הופעות במדי הנבחרת, שממקמות אותו בחמישייה המובילה במדי הנבחרת מאז ומעולם.
בין היתר, ייצג בויד את נבחרתו בשני טורנירי אליפות אירופה, וכן במונדיאל 1998.
בויד החל את הקריירה המקצועית בקבוצת מאת'רוול מליגת העל הסקוטית.
במהלך עונת , עונת הבכורה שלו בקבוצה, רשם בויד 13 הופעות ליגה, אך לא הצליח לסייע לקבוצתו להימלט מירידת ליגה, והיא סיימה במקום העשירי והאחרון בטבלה.
ירידת הליגה אפשרה לבויד להפוך לשחקן הרכב משמעותי, וכבר בתום עונה אחת בליגת המשנה סיימה מאת'רוול במקום הראשון, זכתה באליפות ליגת המשנה וחזרה לליגה הבכירה.
בויד נותר שחקן מפתח עבור הקבוצה בעונות הבאות, שהביאו אותו עד למקום בנבחרת סקוטלנד.
בסיום עונת , עונתו השמינית והאחרונה במועדון, הצליח בויד לזכות עם קבוצתו לראשונה בתואר.
בויד הוביל כקפטן את קבוצתו לגמר הגביע הסקוטי, לאחר שהדיחה בחצי הגמר את סלטיק.
במשחק הגמר הדרמטי גברה מאת'רוול 4-3 על דנדי יונייטד לאחר הארכה, וזכתה בגביע השני בתולדותיה והראשון מזה קרוב לחמישים שנים.
בסך הכול בשמונה עונות במדי מאת'רוול רשם בויד 252 הופעות ליגה, בהן כבש שישה שערים.
יכולותיו של בויד כמגן שמאלי מוכשר שתומך היטב גם בחלק ההתקפי, הביאה אותו לחתימה בצ'לסי מהליגה האנגלית הבכירה, תחת המאמן בן ארצו איאן פורטרפילד.
עם זאת, החוויה האנגלית הייתה קצרה עבור בויד.
הוא התקשה להשתלב בקבוצה ועזב לאחר כמחצית העונה, עם 23 הופעות ליגה בלבד במדי הקבוצה.
בחציה השני של עונת עבר בויד לסלטיק, הקבוצה אותה אהד מילדות, בעסקת חליפין במסגרתה עשה טוני קסקרינו האנגלי את הדרך ההפוכה.
בויד השתלב באופן מיידי והיה לאחד משחקני ההגנה הבולטים של סלטיק, שסבלה באותן שנים מרצף אליפויות של היריבה העירונית גלאזגו ריינג'רס.
רק בעונת זכה בויד בתואר ראשון עם קבוצתו, לאחר שסלטיק זכתה בגביע הסקוטי.
בויד פתח בהרכב למשחק הגמר, בו גברה סלטיק 1-0 על איירדריוניאנס.
החל מעונת , בעקבות פרישתו של פול מקסטיי, קיבל בויד ממאמנו החדש וים יאנסן את סרט הקפטן של הקבוצה, תפקיד בו אחז עד לפרישתו ממשחק פעיל.
כבר בעונתו הראשונה כקפטן זכה בויד לראשונה בקריירה באליפות סקוטלנד.
הזכייה באליפות הייתה מיוחדת עוד יותר, בכך שהיא מנעה מריינג'רס זכייה באליפות עשירית ברצף וניפוץ שיאה העתיק של סלטיק עצמה.
בויד עצמו דאג לגוון את משחקו ובמקביל לתפקודו כמגן שמאלי, מילא בהצלחה גם את תפקיד הבלם והמגן הימני לפי הצורך, והוסיף עומק וניסיון לחוליית ההגנה של סלטיק.
בויד, כאמור, נותר בתפקיד הקפטן גם עם הגיעו של מרטין אוניל למשרת המאמן לקראת עונת .
באותה עונה זכתה סלטיק בטרבל השלישי בתולדותיה, ובויד היה לקפטן השני בלבד בהיסטוריה של המועדון שמוביל את הקבוצה בעונת טרבל (בילי מקניל זכה בטרבל פעמיים כקפטן).
לאחר שזכה עם הקבוצה באליפות השנייה ברצף והשלישית בקריירה בעונת , פרש בויד ממשחק פעיל בגיל 37. מאחוריו 306 הופעות ליגה במדי סלטיק, בהן כבש שני שערים.
בויד נותר בסלטיק לאחר הפרישה כמאמן קבוצת הנוער עד גיל 17 של המועדון.
בויד ערך את הופעת הבכורה שלו בנבחרת סקוטלנד ב-12 בספטמבר 1990, תחת המאמן אנדי רוקסברג, כשעלה כמחליף במהלך ניצחונה של סקוטלנד 2-1 על , משחקה הראשון של סקוטלנד במסגרת מוקדמות יורו 1992.
בויד היה שותף לחמישה משחקים בטורניר המוקדמות (מתוך שמונה של נבחרתו), וסייע לה להעפיל לראשונה בתולדותיה לטורניר גמר אליפות אירופה.
בויד זומן על ידי רוקסברג לסגל סקוטלנד לקראת טורניר הגמר בשוודיה.
סקוטלנד הודחה בתום שלב הבתים, ובויד רשם הופעה אחת בטורניר, כשעלה בהרכב במשחקה האחרון של סקוטלנד בטורניר, ניצחון 3-0 על .
בויד היה לשחקן הרכב קבוע בנבחרת תחת מאמן הנבחרת הבא, קרייג בראון.
הוא סייע לנבחרתו להעפיל לטורניר יורו שני ברציפות, יורו 1996 באנגליה בו פתח בכל שלושת משחקיה של סקוטלנד בשלב הבתים, בסיומו הודחה מהטורניר.
בויד העפיל עם נבחרתו לטורניר מונדיאל 1998 בצרפת.
במהלך טורניר המוקדמות, בניצחון הביתי 2-0 על במרץ 1997, כבש בויד את שערו היחיד במדי הנבחרת.
הוא זומן לסגל סקוטלנד לטורניר המונדיאל ופתח בהרכב בכל משחקיה בשלב הבתים, במשחק הפתיחה של הטורניר כבש בויד שער עצמי שהביא להפסדה של סקוטלנד 2-1 ל.
משחקו האחרון של בויד במדי סקוטלנד היה בטורניר מוקדמות מונדיאל 2002, בהפסדה של סקוטלנד 2-0 ל ב-5 בספטמבר 2001. בסך הכול ערך בויד 72 הופעות (מקום חמישי בטבלת ההופעות בנבחרת בכל הזמנים), וכבש שער אחד.
עונהמועדוןליגהבליגההופעותשעריםמאת'רוולליגת העל הסקוטית130ליגת המשנה הסקוטית360ליגת העל הסקוטית310310422361331302צ'לסיהליגה הראשונה של הפוטבול ליג230סלטיקליגת העל הסקוטית13142038035134031033031010030090סך הכול קריירה5818
"טום" בוסרט הוא עורך דין אמריקאי שכיהן כיועץ לביטחון המולדת בממשלו של הנשיא דונלד טראמפ.
לפני כן שירת בין היתר גם כסגן היועץ לביטחון המולדת לנשיא ג'ורג' ווקר בוש.
ב-1997 סיים בוסרט תואר ראשון בכלכלה ומדע המדינה באוניברסיטת פיטסבורג ולאחר מכן השתלם באוניברסיטת ג'ורג'טאון בפוליטיקה השוואתית ומערכות כלכליות.
ב-2003 סיים תואר JD במשפטים מאוניברסיטת ג'ורג' וושינגטון.
לאחר לימודי התואר הראשון עבד כעוזר היועץ המשפטי של ועדת הרפורמות הממשלתיות והפיקוח בבית הנבחרים של ארצות הברית, ובתקופת לימודי המשפטים עבד כעוזר משפטי במשרד היועץ העצמאי של ארצות הברית .
לאחר שהוסמך כעורך דין עבד בסוכנות לעסקים קטנים ובינוניים של ארצות הברית כעוזר ליועץ המשפטי.
ב-2004 מונה ליועץ משפטי ב-FEMA.
ב-2005, בתקופת ממשלו של נשיא ארצות הברית ג'ורג' ווקר בוש, החל לעבוד בבית הלבן, שימש אחראי על מדיניות ההגנה על תשתיות, ב-2007 מונה לעוזר לנשיא לענייני מדיניות מוכנות המדינה וב-2008 למשנה לעוזר הנשיא לביטחון המולדת.
לאחר חילופי השלטון הקים חברת ייעוץ בתחום ניהול הסיכונים.
ב-2017 מונה ליועץ לביטחון המולדת בממשלו של נשיא ארצות הברית דונלד טראמפ, ובסוף ינואר נחתם צו שנתן לו מעמד זהה לזה של היועץ לביטחון לאומי ולחבר במועצה לביטחון לאומי, אך באפריל 2017 שונה מעמד היועץ לביטחון המולדת והוא חזר להיות כפוף ליועץ לביטחון לאומי.
בוסרט שימש כנציג הבית הלבן בהובלת הטיפול בנזקי סופות הוריקן מריה והוריקן אירמה שפגעו בפוארטו ריקו ובפלורידה ובהוריקן הארווי שפגע בטקסס במהלך החודשים אוגוסט-ספטמבר 2017.
ב-10 באפריל 2018 הודיע על התפטרותו.
טום דובי אביב (נולד ב־2 בדצמבר 1987) הוא ידוען, מסעדן ושף ישראלי.
התפרסם כאשר זכה בעונתה השישית של תוכנית הריאליטי "מאסטר שף".
הקים עם שותפיו את קבוצת המסעדנות "Coco group" בבעלותם המסעדות "קוקו במבינו", "פאט קאו", "טריגר אנד טום" ו"ג'אנגו".
ב-2021 פתח את מסעדת "Milk+Honey" בקזבלנקה, מרוקו, יחד עם שותפים מקומיים.
בעבר היה הבעלים של הקייטרינג "Mad Kitchen".
טום נולד בתל אביב לעשי ולמיכל אביב, מסעדנים והבעלים של מסעדת "פיקאסו" לשעבר; כיום אנשי נדל"ן המתגוררים בחו"ל.
שמו המקורי היה תום, אך נטען שהכתיב שונה בגלל היפוך האותיות היוצר את המילה "מות".
שמו האמצעי ניתן על שם סבו.
אחותו קים היא סטארטאפיסטית שירדה לאנגליה ומתגוררת בלונדון.
למד בבית הספר "תל נורדאו" שבתל אביב.
שירת בצה"ל במשטרה הצבאית, ולאחר מכן כמפקד טירונים.
לאביב תואר ראשון במנהל עסקים מאוניברסיטת רייכמן.
אביב לא למד בישול וקולינריה בצורה מסודרת.
בשנת 2018 פתח יחד עם המסעדנים אורי רז ואיתי ביטון, את המסעדה "קוקו במבינו", המבוססת על המטבח האיטלקי עם תוספות ים תיכוניות.
חצי שנה לאחר מכן פתח עם שותפיו, את מסעדת ההמבורגרים ה"Fat cow".
בהמשך השנה אביב התמנה ליועץ הקולינרי של חברת הנדל"ן "BVM Development" בפלורידה, שמנהלת אמו, ופתח מתחם קולינרי במיאמי.
בשנת 2019 מונה לפרזנטור של מותג "ריינהולד'ס" בחברת "זוגלובק", ובהמשך השנה השיק בשיתוף החברה "Arcosteel" סדרת סכיני שף.
באותה שנה השיקה חברת USR סדרת תכשירי טיפוח לגברים בשיתוף אביב.
בשנת 2020 פתח אביב עם קבוצת "Coco group" את הדיינר "Jango" בראשון לציון ואת האטליז "Triger & Tom" בשרונה מרקט, בתל אביב.
בשנת 2021 פתח את המסעדה הראשונה שלו מחוץ לישראל, "Milk+Honey" בקזבלנקה שבמרוקו, יחד עם 2 שותפים מקומיים ממרוקו.
בנוסף, באוקטובר 2021, אביב שפט בתחרות מלכת היופי של ישראל שהועברה באתר ynet.
בשנת 2021 אביב יצר והנחה פודקאסט בשם "רק לא אוכל", בשיתוף עם חברות "אודיותר" ו"ארומה מיוזיק".
בשנת 2023 המסעדה קוקו במבינו נסגרה לצמיתות
בשנת 2016 זכה בעונה השישית של תוכנית המציאות "מאסטר שף" בערוץ 2 של קשת.
בשנת 2017 הגיש את התוכנית "דרכון למתכון" ברשת 13, התחרה בתוכנית "היכון, הכן שף" וכן שימש ככתב קולינרי של חדשות האוכל בקשת 12.
בשנת 2018 השתתף בעונה הראשונה של "נינג'ה ישראל VIP" בקשת 12.
בשנת 2019 הנחה תוכנית בשם "סודות הבישול עם טום אביב" ברשת 13. בנוסף, עלה פרק עם ראיון חושף על אודות אביב לתוכנית "אנשים" בקשת 12.
בשנת 2020 שיחק בסדרת הדרמה "הטבח" בהפקת yes לצד גל תורן, רותם סלע וגורי אלפי; סדרה שעוסקת בעולם המסעדנות בה אביב הופיע בתפקיד יונתן (פלדי) פלדמן, סו-שף שעוזב את מסעדת טיפוחיו ופותח מסעדה מתחרה.
החל מ-2022 מנחה את תוכנית האירוח הלילית "ארוחת שחיתות" ברשת 13, לצד עפר שכטר.
בדצמבר 2021 נעצר בחשד שתקף אדם בשם יעקב דגו בפניו.
בחקירתו לא הכחיש את המעשה, אך טען שעשה זאת בשל התנהגות לא הולמת של דגו כלפי כלבו.
הוא הורשע בתקיפה ואיומים ונגזרו עליו שלושה חודשי מאסר על תנאי ותשלום קנס ופיצוי לדגו.
תחקיר של הצינור הוכיח על ידי חשיפת צילומי מצלמות האבטחה של המקום, כי אביב כלל לא ראה את הפגיעה בכלבו של דגו, ושלמעשה לא הייתה פגיעה בכלב כלל.
בעקבות התחקיר, המשטרה ביטלה את כתב האישום כנגד דגו, אך הכלב, שנגנב על ידי אביב, לא הוחזר לבעליו.
ח"כ פנינה תמנו התייחסה לכך שדגו הוא מקהילת יוצאי אתיופיה וכתבה על התנהגותם של אביב ושל המשטרה באירוע: "ככה זה נראה כשאזרחים ושוטרים עושים יד אחת בצורה הכי גזענית שיש".
טולצ'ווה (בהונגרית: Tolcsva) הוא כפר במחוז בורשוד-אבאוי-זמפלן שבצפון מזרח הונגריה.
כמו כפרים רבים באירופה גם אוכלוסיית טולצ'ווה קטנה משמעותית בעשרות השנים האחרונות מ-2,034 תושבים בשנת 1990 עד 1,715 תושבים בשנת 2019 (ירידה של כ-15%).
ידיעות ראשונות על התיישבות יהודים בכפר קיימות משנת 1723 אז ישבו שבע משפחות יהודיות במקום בחסות בעלי האחוזה, שהעסיקו את היהודים כחוכרי הכרמים.
הקהילה הלכה וגדלה ובנוסף לעיבוד כרמים וייצור יינות התפרנסו היהודים ממסחר.
חברה קדישא נוסדה בשנת 1770 ובשנת 1860 הוקם בית הכנסת הראשון.
בהמשך פעלו במקום ישיבה ומוסדות צדקה.
בשנת 1941 גורשו לקאמניץ פודולסקי שבאוקראינה כמה משפחות יהודיות מהכפר שלא היו בעלי אזרחות הונגרית, ושם נרצחו.
בשנת 1942 גויסו גברים יהודים ונשלחו לחזית אוקראינה, ורובם נספו.
אחרי כניסת הצבא הגרמני להונגריה במרץ 1944 הועברו יהודי טולצ'ווה לגטו שאטוראליאויהיי, ומשם שולחו למחנה ההשמדה אושוויץ.
אחרי המלחמה חזרו לעיירה כ-40 יהודים ששרדו והם חידשו לזמן מה את חיי הקהילה.
בשנת 1970 נותרה במקום רק משפחה יהודית אחת.
ויליאם פוקס במקור פריד (1879 – 1952) היה מפיק סרטים יהודי-אמריקאי מחלוצי תעשיית הקולנוע האמריקאית.
פטר אויווארי במקור גרוסמן (1869 – 1931) היה עיתונאי, וסופר יהודי-הונגרי.
טום אוסטן הוא שחקן אנגלי.
הוא מוכר מהופעתו בתפקיד ג'ספר פרוסט בסדרה "רויאלס", ובתפקיד גאי הופקינס בסדרה "גרנטצ'סטר".
אוסטן נולד בהמפשייר בדרום-מזרח אנגליה וגדל בעיירה טונטון (אנ') שבסאמרסט.
הוא למד בקווינס קולג' (אנ') שבטונטון, ואחר כך בבית הספר גילדהול למוזיקה ודרמה שבמרכז האמנויות ברביקן בלונדון.
אחיו הצעיר הוא השחקן פרדי קרטר.
הופעתו המקצועית הראשונה של אוסטן הייתה בדמות נער ליווי בסדרה הבריטית "לגדול בלי בושה" בשנת 2010. אחר כך שיחק בתפקידי משנה בסדרות "הבורג'ס" ו-"Beaver Falls".
ב-2013 כיכב בתפקיד מארק בייארד בסדרה המשטרתית "ג'ו".
ב-2014 החל לככב בדמות גאי הופקינס בסדרה "גרנטצ'סטר".
ב-2015 החל לגלם את שומר הראש ג'ספר פרוסט בסדרת הדרמה "רויאלס" של .
באוקטובר 2019 לוהק אוסטן לתפקיד דיימון הלסטרום בסדרה "הלסטרום" של חברת הולו, שהיא חלק מהיקום הקולנועי של מארוול.
בשנת 2024 שיחק בסרט המותחן הדני "Vejen hjem" בתור אבו טלא, הסרט צולם בין היתר בירדן ועלילתו סובבת את מלחמת האזרחים בסוריה.
שנה שם תפקיד הערות 2016 Batman: Arkham VR רובין / טים דרייק
תומאס צ'ארלס "טום" או'הלראן הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת אריזונה בין השנים 2017–2023. בתחום המחוז שוכנת אומת נאוואחו לצד קהילות אינדיאניות רבות, מה שהופך את המחוז לבעל השיעור הגבוה ביותר של אוכלוסייה אינדיאנית בארצות הברית.
או'הלראן נולד וגדל בשיקגו שבאילינוי, והביא לידי גמר את לימודיו התיכוניים בתיכון פרובידנס סנט מל.
הוא למד באוניברסיטת לואיס במשך שנה בטרם הצטרף אל מחלקת המשטרה של שיקגו .
מאוחר יותר למד או'הלראן שנה באוניברסיטת דה-פאול.
לאחר מכן מונה למועצת המסחר של עיריית שיקגו, והפעיל עסק עצמאי תוך התמקדות בחוזים עתידיים בטווח של כעשר שנים.
או'הלראן, שהיה אז חבר המפלגה הרפובליקנית, כיהן בבית הנבחרים המדינתי של אריזונה בשנים 2001–2006. לאחר מכן נבחר לסנאט של אריזונה, הבית העליון של בית המחוקקים, כנציג מחוז הבחירה הראשון בשנים 2007–2009. בבחירות המקדימות שנערכו ב-2008, הפסיד לסטיב פירס.
לאחר שפרש בעל כורחו מהפוליטיקה באריזונה, אירח או'הלראן תוכנית רדיו בתחנה "KAZM" שבעיר סידונה (Sedona).
בבחירות 2014 נטש את שורות המפלגה הרפובליקנית משום שחלק על האידאולוגיה הרפובליקנית בנושאי חינוך, מים ורווחת ילדים.
לאחר מכן התמודד על מושב בסנאט של אריזונה במחוז הבחירה השישי כעצמאי, והפסיד בפער זעום בן 3%.
ב-6 באוגוסט 2015 הודיע או'הלראן על מועמדותו לבית הנבחרים של ארצות הברית מטעם מחוז הקונגרס הראשון של אריזונה.
הוא נימק את ההיפוך הפוליטי שלו כתוצאה מיחסו החיובי לממשלו של הנשיא ברק אובמה, ובמיוחד על תמיכתו בתקנות ממשלתיות שיגדילו את השימוש באנרגיית רוח ובאנרגיה סולארית.
ב-30 באוגוסט 2016 גבר או'הלראן על מיגל אוליבאס בפריימריז הדמוקרטי וזכה במועמדות מפלגתו.
בבחירות הכלליות ניצב בפני פול ביבו, השריף של מחוז פינאל, ומועמד המפלגה הירוקה ריי פאריש.
הוא גבר על שניהם ברוב דחוק עם 51% מקולות הבוחרים.
דפוס הצבעותיו של או'הלראן בבית הנבחרים מעיד על עמדות ליברליות מתונות.
הוא מבקר תכוף של ממשל הנשיא דונלד טראמפ, ולראייה יצא חוצץ נגד צו נשיאותי 13769 ונגד החלטת ממשל טראמפ לקטוע מימון פדרלי לסוכניות ממשלתיות אחרות כגון מִנהל הפיתוח הכלכלי.
אחרי הטבח בתיכון דאגלס, או'הלראן, שתמך זה מכבר בעריכת בדיקות רקע מורחבות למבקשים להחזיק כלי נשק אך התנגד לאיסור על בעלות נשקי תקיפה, הצהיר שהוא עשוי לאמץ עמדה נוקשה יותר נגד שימוש בכלי נשק.
בבחירות 2022 הפסיד או'הלראן למועמד הרפובליקני אלי קריין לאחר שגרף 46.1% מקולות הבוחרים.
טום (בספרדית: Tom) היא סדרת הנפשה ספרדית, שמבוססת על סדרת ספרים בעלת אותו שם מאת דניאל טורס.
הסדרה הופקה על ידי Cromosoma, שידועה בהפקת הסדרה "השלישייה".
הסדרה עוקבת אחר טום, דינוזאור שבכל פרק עובר הרפתקה חדשה מסביב לעולם יחד עם ילדי הקרקס וונדה וטיפ.
הסדרה שודרה במקור בספרד בערוץ LA 2 החל משנת 1999 עד שנת 2008. בישראל הסדרה שודרה בדיבוב עברי בערוץ לוגי החל משנת 2006 עד שנת 2007. לסדרה הופקו שתי עונות ו-39 פרקים באורך 25 דקות.
טום הוא דינוזאור צעיר שלאחר סערה מגיע לניו יורק, שם הוא פוגש את וונדה וטיפ, שני ילדי קרקס שמטיילים ברחבי העולם, איתם הוא התיידד.
השלושה, יחד עם הליצן רופרט ומנהלת הקרקס גברת המילטון, מסתובבים ברחבי העולם ומכירים מדינות חדשות, ביניהן צרפת, איטליה ומרוקו.
אחר החבורה עוקבים ווידון והאטץ' שרוצים לחטוף את טום עבור הבוס שלהם, מר קרטר הערמומי.
בשנת 2006 הדיבוב העברי בוים על ידי יובל סגל והופק על ידי יונית עוזרי מנחם, ואילו בשנת 2007 הוא בוים על ידי עפרון אטקין והופק על ידי מיכל בשירי.
שם הדמותמדבב/ת בעבריתתיאור הדמותטוםלירון ברנסדינוזאור כתוםטיפתובל שפירילד קרקסוונדהשירה נאור (2006)אלעד סמוכה (2007)ילדת קרקסרופרטשמחה ברבירוליצן מגושםגברת המילטוןליאת הר לבמנהלת קרקס אדיבהמר קרטריואב בר לבגנב ערמומיווידוןעפרון אטקיןעובד של מר קרטרהאטץ'נורית בנאי קורןעובדת של מר קרטר
תומאס ארל "טום" אמר הבן הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת מינסוטה, ברציפות מאז 2015 והחל מ-2023 משמש המצליף של מפלגת הרוב בבית הנבחרים.
מחוזו כולל את מרבית הפרוורים הצפוניים של אזור המטרופולין מיניאפוליס–סיינט פול.
טרם היבחרו לקונגרס היה חבר בית הנבחרים של מינסוטה, ובשנת 2010 היה מועמד המפלגה הרפובליקנית לתפקיד מושל מינסוטה.
אמר נולד בסאות' בנד שבאינדיאנה, ומאוחר יותר עברה משפחתו לאידיינה (Edina) שבמינסוטה.
הוא למד באקדמיית סנט תומאס, בית ספר תיכון מכינתי צבאי-קתולי לתלמידים גברים בלבד השוכן במנדוטה הייטס, בסמוך לסיינט פול.
אמר למד בבוסטון קולג' ובאוניברסיטת אלסקה פיירבנקס, ובשנת 1984 השלים לימודי תואר ראשון במדע המדינה.
בשני מוסדות אלה היה שחקן הוקי קרח.
בשנת 1988 קיבל אמר תואר שני במשפטים ממכללת ויליאם מיטשל שבסיינט פול.
אמר החל את הקריירה המשפטית שלו בייצוג מחוזות מינסוטה וערים במדינה דרך "ליגת נאנמני הביטוח של ערי מינסוטה" והגוף המקביל למחוזות המדינה, תוך טיפול בתובענות ייצוגיות נגד שוטרים.
הוא גם ייצג לוחמי אש מתנדבים ופקחים עירוניים ומחוזיים, וטיפל במגוון תיקים משפטיים בדיני קרקעות.
הוא קיבל רישיון לעריכת דין במינסוטה, ויסקונסין, ודקוטה הצפונית.
אמר כיהן במועצת עיריית אינדפנדנס ולאחר מכן בזו של העיר דלאנו, שתיהן במינסוטה.
בשנת 2004 החליט דיק בורל, חבר בית הנבחרים המדינתי של מינסוטה, לפרוש מתפקידו כנציג מחוז הבחירה 19B.
אמר, מועמד המפלגה הרפובליקנית, ניצח את לורי מ.
שמידט מהמפלגה הדמוקרטית ביחס של 40%–60% במהלך הבחירות הכלליות בנובמבר 2004. במהלך כהונתו נסע בקביעות לקפיטול מדינת מינסוטה באמצעות תחבורה ציבורית.
ב-2006 נבחר אמר מחדש עם 61% מקולות הבוחרים, ושנתיים לאחר מכן נבחר פעם נוספת עם אחוז זהה.
ב-2010 בחר להתמודד לתפקיד מושל מינסוטה במקום לבית המחוקקים המדינתי.
ביולי 2009 הכריז אמר באורח רשמי על התמודדותו לתפקיד מושל מינסוטה.
באפריל 2010 הודיע אמר כי עמיתתו למירוץ תהיה חברת מועצת המטרופולין אנט מיקס.
הוא זכה לחסותם של מושלת אלסקה לשעבר שרה פיילין, המושל טים פולנטי וסגנית המושל קרול מולנאו.
ב-30 באפריל אותה שנה נבחר אמר בידי המפלגה הרפובליקנית של מינסוטה כמועמדה בבחירות לתפקיד המושל.
יריבו העיקרי בבחירות המקדימות, מרטי סייפרט, פרש מהמירוץ והביע את תמיכתו באמר כשהתברר שאמר זכה לתואר מועמד משוער.
ב-10 באוגוסט זכה בפריימריז עם 82% מהקולות.
ביום הבחירות הכלליות פיגר אמר מאחורי המועמד הדמוקרטי מארק דייטון ב-9,000 קולות בלבד, מה שאפשר לו לדרוש ספירה חוזרת אוטומטית.
מרבית הפרשנים הפוליטיים טענו שלא סביר שמטה הבחירות של אמר יוכל לגבור על פער זה באמצעות ספירה חוזרת.
לאחר שהספירה החוזרת לא שינתה באופן מהותי את התוצאות, הודה אמר בהפסדו ב-8 בדצמבר.
לאחר מפלתו בבחירות נרשם במינסוטה כשדלן, ואף אירח תוכנית רדיו בתחנת KTLK.
עם פרישתה המפתיעה של חברת הקונגרס מישל בקמן בבחירות 2014, נחשב אמר כמועמד פוטנציאלי לייצוג מחוז הקונגרס השישי בבית הנבחרים של ארצות הברית, משום שמחוז הבחירה שייצג בבית הבחרים המדינתי כלל חלק גדול מהאזור המערבי של מחוז הקונגרס.
ב-5 ביוני 2013 הכריז אמר כי בכוונתו להחליף את בקמן בקונגרס.
ב-4 בפברואר 2014 קיבל 67.9% מהקולות בסקר קש שנערך במחוז הקונגרס השישי.
אחרי שזכה לתמיכת תנועת מסיבת התה ומחוקקים רבים במינוסטה, זכה אמר בפריימריז עם 73% מהקולות, ונבחר בקלות אל הקונגרס ה-114 של ארצות הברית.
על פי "בית הספר מקורט למדיניות ציבורית" באוניברסיטת ג'ורג'טאון, לאמר ציון בן 0.0- במדד הדו-מפלגתיות בקונגרס ה-116 לשנת 2019, מה שהציב אותו במקום ה-192 מתוך 435 חברי הקונגרס.
בהתבסס על מעקב הצבעותיו בבית הנבחרים מאת FiveThirtyEight ב-ABC News אמר חבר לעמדותיו המוצהרות של הנשיא דונלד טראמפ ב-91.5% מהמקרים.
באוקטובר 2020, לאחר שנקבע כי אמר קיים אינטראקציה עם אנשים שאובחנו כחיוביים למחלת נגיף קורונה 2019 בוושינגטון הבירה, בהם הנשיא טראמפ, טס אמר בטיסה של דלתא איירליינס בניגוד לכללי החברה, במעשה שעלול היה לחשוף נוסעים אחרים לנגיף קורונה.
ב-19 במאי 2021 אמר ושבעת מנהיגי הסיעה הרפובליקנית בבית הנבחרים הצביעו נגד הקמת ועדת חקירה לאומית שתחקור את ההסתערות על הקפיטול.
הוא תומך בתנועות נגד הפלות ובביטול חוק הגנת החולה וטיפול בר השגה, דוגל בחקיקת איסור מדינתי שיבטל הכרה אזרחית בנישואים של זוגות מאותו המין ובביטול חוק שכר המינימום במינסוטה.
ב-24 באוקטובר 2023, לאחר הדחת קווין מקארתי מתפקידו כיושב ראש בית הנבחרים של ארצות הברית, נבחר האמר בסבב הצבעות חשאיות בקרב חברי בית הנבחרים הרפוליקנים, להיות המועמד מטעם המפלגה הרפובליקנית בהצבעה הרביעית למינוי יושב הראש במקום מקראתי.
מספר שעות לאחר מכן, הוא הודיע כי הוא מוותר על המועמדות בגלל אופוזיציה מקרב חברי בית הנבחרים הרפולקנים התומכים בטראמפ ולא מכוונים לתמוך בו.
המלך של טולסה היא סדרת טלוויזיה אמריקאית של דרמת פשע שנוצרה על ידי טיילור שרידן עם טרנס ווינטר של חברת פרמאונט+.
בסדרה מככב סילבסטר סטאלון, התפקיד הראשי הראשון שלו בסדרת טלוויזיה.
סטאלון מגלם קאפו מאפיה שזה עתה יצא מהכלא ונשלח לטולסה, אוקלהומה, שם הוא מתחיל להקים ארגון פשע.
בספטמבר 2025 הסדרה חודשה לעונה רביעית.
דווייט "הגנרל" מנפרדי הוא קאפו מאפיה ניו יורקי שסיים זה עתה לרצות עונש מאסר של 25 שנה.
עם השחרור, הבוס שלו שולח אותו לטולסה, אוקלהומה, כדי להקים שם "סניף" של המאפיה.
מבלי להכיר אף אחד באזור, "הגנרל" מחפש צוות חדש שיעזור לבסס את האימפריה שלו.
סילבסטר סטאלון בתור דווייט "הגנרל" מנפרדי, קאפו במאפיית משפחת "אינברניצי" שמגיע לטולסה לאחר שריצה 25 שנות מאסר בגין רצח.
אנדריאה סאבאג' בתור סטייסי ביל, מושא האהבה של מנפרדי וסוכנת ATF בכירה
מרטין סטאר בתפקיד לורנס "בודהי" גייגרמן, סוחר מריחואנה שגויס על ידי מנפרדי לסייע במימון הסינדיקט שלו
ג'יי וויל בתור טייסון מיטשל, נהג מונית לשעבר שהופך לנהג של דווייט ולחבר הראשון בסינדיקט מנפרדי.
מקס קאסלה בתור ארמנד "מני" טרויסי, חייל לשעבר של משפחת אינברניצי שפתח חיים חדשים בטולסה בעבודה בחוות סוסים של משפחת פנריו, לאחר שהפר את הנדר שלו למשפחת אינברניצי.
הוא מצטרף לצוות של מנפרדי לאחר שניסה להרוג אותו ללא הצלחה.
דומניק לומברדוצי בתפקיד דון צ'ארלס "צ'יקי" אינברניצי, הסגן של משפחת אינברניצי
וינסנט פיאצה בתור וינס אנטונאצ'י, הקאפו העליון של צ'יקי
AC פיטרסון בתור פיט "דה רוק" אינברניצי, הבוס החולה של משפחת אינברניצי
גארט הדלונד בתפקיד מיץ' קלר, כוכב אקס רודיאו, אסיר לשעבר ובעל בר נוכחי שהוא מקורב לסינדיקט מנפרדי
דנה דיליני בתור מרגרט דוורו, הבעלים של חוות הסוסים פנריו
הבכורה הייתה ב-13 בנובמבר 2022. בנובמבר 2022, הסדרה חודשה לעונה שנייה אשר עלתה לאוויר ב - 24 בספטמבר.
הסדרה חודשה לעונה שלישית שצפויה לעלות ב־21 בספטמבר 2025 ותציג את התרחבות האימפריה של דווייט (בגילומו של סילבסטר סטאלון) ואת עימותיו עם משפחת דאנמאייר, משפחת אצולה מקומית עתירת ממון.
בספטמבר 2025 הסדרה חודשה לעונה רביעית על ידי פרמאונט+.
טרנס וינטר, שהיה שואוראנר בעונה הראשונה ופרש לפני העונה השנייה, חוזר ככותב ראשי ומפיק בפועל לעונה הרביעית.
דיו אריקסון, שניהל את עונה 3, לא ישוב לעונה הרביעית.
אתר הביקורות Rotten Tomatoes דיווח על דירוג אישור של 79% ודירוג ממוצע של 6.6/10, בהתבסס על 47 ביקורות.
המבקרים המקצועיים של האתר קורא, "הקומדיה המעופשת טולסה קינג מרגישה לפעמים כמו להזמין ספגטי עם מרינרה ובמקום זאת לקבל אטריות ביצים וקטשופ, אבל סילבסטר סטאלון עדיין שולט על המסך בקסם המדהים שלו".
ב- Metacritic, יש לו ציון ממוצע משוקלל של 65 מתוך 100 על סמך 28 מבקרים, מה שמצביע על "ביקורות חיוביות בדרך כלל".
שנהפרסקטגוריהמועמד(ים)תוצאהמקור2024פרס אמי האמנותיתיאום הפעלולים הטוב ביותר בסדרת קומדיה או תוכנית וראייטיפרדי פול2025פרס סאטורןסדרת האקשן/מותחן הטובה ביותרפרס אמי לבידור בפריים טייםתיאום הפעלולים הטוב ביותר בתוכניות קומדיהפרדי פול
טולסיפור היא עיר תת-מטרופולינית בדרום-מזרח נפאל.
טולסיפור הוקמה בשנת 1992 על ידי מיזוג עיריות קיימות.
לפי מפקד האוכלוסין הלאומי משנת 2011 התגוררו בעיר כ-141,528 תושבים ב-31,243 משקי בית.
74.5% מתושבי העיר יודעים קרוא וכתוב, 1.7% ידעו רק לקרוא ו-23.7% לא ידעו לא לקרוא ולא לכתוב.
תומאס מוֹר בארט הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השביעי של מדינת מישיגן.
בארט, חבר המפלגה הרפובליקנית, כיהן כחבר בית הנבחרים של מישיגן בין השנים 2015–2019 ולאחר מכן כחבר הסנאט של מישיגן מ-2019 עד 2023.
בארט נולד בסאות'פילד שבמישיגן ב-30 באפריל 1981. הוא השלים לימודי תואר ראשון במדע המדינה באוניברסיטת מערב מישיגן.
לאחר לימודיו התיכוניים התגייס בארט לצבא ארצות הברית, שם שירת במשך 21 שנה.
במסגרת שירותו הצבאי הוצב בקוריאה הדרומית, במפרץ גואנטנמו, בעיראק, ובכוויית.
הוא לחם במלחמת אפגניסטן ובמלחמת עיראק.
כמו כן, הוא שירת במשמר הלאומי של מישיגן עד לפרישתו בשנת 2022.
לפני שהתמודד לראשונה לתפקיד ציבורי עבד בארט כאנליסט במחלקת האוצר של מישיגן.
בבחירות 2014 נבחר בארט לבית הנבחרים של מישיגן מטעם מחוז הבחירה ה־71 לאחר שניצח את נציגת המחוז המכהנת תרזה אבד.
הוא נבחר מחדש בבחירות 2016 אחרי שניצח את אבד במערכת בחירות חוזרת, עם 54% מהקולות לעומת 43% של אבד ו-3% של מרק לורד מהמפלגה הליברטריאנית.
בבחירות 2018 נבחר לסנאט של מישיגן מטעם מחוז הבחירה ה־24. בשנת 2022 היה יושב ראש ועדת התחבורה והתשתיות של הסנאט המדינתי.
במהלך כהונתו בסנאט היה מבקר חריף של מדיניות מושלת מישיגן גרטשן ויטמר במהלך מגפת הקורונה בארצות הברית.
הוא קידם את הצעת החוק "858" להסדרת סמכויות מצב החירום של מושלת מישיגן, הצעה עליה הטילה ויטמר וטו במאי 2020.
בינואר 2021 נמנה בארט בין 11 חברי הסנאט של מישיגן שחתמו על מכתב לקונגרס האמריקאי בבקשה לפתיחת "חקירה אובייקטיבית ושקופה" בנוגע להאשמות בדבר אי-סדרים בבחירות לנשיאות ארצות הברית 2020. בספטמבר 2022 טען בארט כי הלגיטימיות של בחירות 2020 היא "בלתי ניתנת לידיעה".
בנובמבר 2021 בארט הודיע על מועמדותו לבית הנבחרים של ארצות הברית במחוז הקונגרס השביעי של מישיגן.
הוא ניצח בבחירות המקדימות של המפלגה הרפובליקנית באוגוסט 2022, אך בבחירות הכלליות הפסיד לנציגת המחוז המכהנת אליסה סלוטקין אחרי שגרף 46% מקולות הבוחרים לעומת 52 האחוזים של סלוטקין.
אתר האינטרנט "Bridge Michigan" דיווח כי נכון ל-12 באוקטובר 2022 הייתה זו מערכת הבחירות היקרה ביותר לקונגרס בארצות הברית.
עד 4 בנובמבר, הוציאו שני מטות הבחירות של בארט וסלוטקין למעלה מ-36 מיליון דולר אמריקאי.
בבחירות 2024 התמודד בארט באותו מחוז, הפעם מול המועמד הדמוקרטי קרטיס הרטל ג'וניור, עליו גבר עם 50.3% מקולות הבוחרים.
הוא הושבע לתפקידו ב-3 בינואר 2025 עם התכנסות הקונגרס ה-119 של ארצות הברית.
הטולקין אסטייט (במקור: העידן הרביעי; באנגלית: Tolkien Estate; בתרגום חופשי: עיזבון טולקין) הוא ארגון המאגד ומנהל את נכסיו של הסופר ג'.
טולקין, כולל רוב זכויות היוצרים ליצירותיו.
אלו, ברובם, חולקו לארגונים שונים, בעיקר לקרנות נאמנות של משפחת טולקין.
הארגון מאוגד תחת חברת טולקין, בניהולה של ביילי טולקין (אשתו של כריסטופר טולקין), ונכדו של ג'.
זכויות היוצרים לשר הטבעות ולהוביט
הזכויות הבינלאומיות הבלעדיות ליצירת סרטים, תסחורת, הצגות ודברים שונים על בסיס יצירותיו הרבות של ג'.
טולקין העוסקות בארץ התיכונה (בין השאר שר הטבעות וההוביט), נמכרו על ידי טולקין עצמו ליונייטד ארטיסטס עבור סכום מועט בשנת 1969. לאחר שנים ספורות מכרו יונייטד ארטיסטס את הזכויות ל Middle-Earth Enterprises (אז Tolkien Enterprises), שבעבר הייתה חברת בת של The Saul Zaentz Company, וכיום חברת בת של Embracer Group.
תחתם יצאו לאור סרטי שר הטבעות וסרטי ההוביט, בהפקתם של ניו ליין סינמה ובהפקתו של רלף בקשי.
הטולקין אסטייט מאוחר יותר הצליחו לסייג, באמצעות תביעה, מספר זכויות יוצרים שלא נמכרו רשמית, כגון יצירת סדרה שאורכה עולה על שמונה פרקים.
בפברואר 2008, קרן הצדקה של משפחת טולקין הגישה תביעה נגד ניו ליין סינמה, היוצרים של טרילוגיית שר הטבעות, עבור 75 מיליון לירה-סטרלינג, בטענה שהם לא קיבלו "אף לא פני אחד" מרווחי הסרטים.
עתירה לקבלת פיצויים עונשיים נדחתה, ובדצמבר הצדדים הגיעו לפשרה, כאשר התנאים לא פורסמו.
בהודעה לעיתונות כתב כריסטופר טולקין שהם מצטערים על כך שהיו צריכים לנקוט באמצעיים משפטיים אך שמחים כי הכל נפתר לטובת שני הצדדים, ושניו ליין סינמה יוכלו להמשיך ביצירת טרילוגיית ההוביט כמתוכנן.
בנובמבר 2012, תבעו הטולקין אסטייט וחברות נוספות, את האחים וורנר בבית המשפט המחוזי בקליפורניה, בטענה כי הפרו זכויות יוצרים ואת החוזה שלהם, בדרישה שיינתן להם סעד הצהרתי.
בנוסף הטולקין אסטייט טענו שמעשי האחים וורנר גרמו ל-"נזק בלתי הפיך למורשתו של טולקין".
במרץ 2013, The Saul Zaentz Co (חברת האב של Middle-Earth Enterprises), בעלי זכויות היוצרים ליצירות על בסיס שר הטבעות וההוביט, הגישו תביעת-נגד במטרה לקבל סעד הצהרתי, בטענה כי הם פעלו תחת תום-לב ומסחר הוגן.
האחים וורנר הגישו גם הם תביעת-נגד, בטענה כי לא הפרו את החוזה ודרישה לקבלת סעד הצהרתי.
הטולקין אסטייט ניסו למנוע את תביעות הנגד על ידי שימוש בחוק אנטי תביעת ההשתקה של קליפורניה, בטענה שהאחים וורנר מנסים למנוע מהם לפעול על פי התיקון הראשון לחוקת ארצות הברית.
ביולי של אותה שנה, נדחה ניסיון המניעה.
הצדדים הגיעו לפשרה ביולי 2017.
בנובמבר 2017, רכשה אמזון את הזכויות הבינלאומיות ליצירות טלוויזיוניות לשר הטבעות, ההוביט והנספחים (להוציא את הסילמריליון) מהטולקין אסטייט תמורת 250 מיליון דולרים.
אמזון התחייבה ליצור סדרה רבת-עונות בשם "שר הטבעות: טבעות הכוח", שתתרחש בעידן השני של הארץ התיכונה.
באוגוסט 2017, בגיל 93, כריסטופר טולקין התפטר מתפקידו בתור מנהל הטולקין אסטייט וקרנות הנאמנות של משפחת טולקין.
טולקין נפטר כשנתיים לאחר מכן, בגיל 95.
תומאס פול אספינל (נולד ב-11 באפריל 1993) הוא אמן לחימה משולבת מקצועי אנגלי.
הוא מתחרה בקטגוריית משקל כבד של אליפות הלחימה האולטימטיבית (UFC), בה הוא אלוף ה-UFC הנוכחי במשקל כבד.
נכון ל-1 ביולי 2025, הוא מדורג במקום ה-9 בדירוג פאונד-לפאונד לגברים ב-UFC.
אספינל ידוע ביכולת הסיום שלו, לאחר שסיים שישה מתוך שמונה ניצחונותיו ב-UFC עד לנקודת האמצע של הסיבוב הראשון, והוא מחזיק בשיא ה-UFC לזמן הקרב הממוצע הקצר ביותר, שתי דקות ושתי שניות.
אספינל הלך בעקבות אביו והחל להתאמן באמנויות לחימה כשהיה בן שבע בסטודיו להגנה עצמית של ליי בליי, מנצ'סטר רבתי.
לאחר שאומן בהיאבקות קאטש ואגרוף, אספינל עבר לג'יו ג'יטסו.
הוא זכה באליפות בריטניה הפתוחה בג'יו ג'יטסו ברזילאי בכל קטגוריות החגורה מלבד חגורה שחורה.
לאחר שאביו הפך למדריך הג'יו ג'יטסו של קבוצת קאובון, אספינל החל להתעניין באמנויות לחימה משולבות ועבר לענף הספורט.
בשנה שלאחר סיום לימודיו בגיל 16, אספינל גדל מ־ עד , מה שגורם לכאבי גדילה עזים.
בגיל 18, אספינל ערך את קרב החובבנים הראשון שלו.
הוא רשם מאזן של תשעה ניצחונות וללא הפסדים כחובבן.
כל ניצחונותיו, מלבד אחד, הגיעו בנוקאאוט או בהכנעה.
אספינל חתם על חוזה לחמישה קרבות עם קייג' ווריורס לאחר הפסקה של שנתיים וחצי מאמנויות לחימה משולבות מקצועיות.
לאספינל הוצע חוזה גם על ידי ה-UTC, אך לא הרגיש מוכן לארגון ולכן דחה אותו.
לאחר שני סיומות מהירות בקייג' ווריורס הוא חתם בסופו של דבר ב-UFC.
אספינל היה אמור במקור לערוך את הופעת הבכורה שלו כקרב קידום מכירות נגד רפאל פסואה באירוע UFC Fight Night: Woodley vs.
Edwards ב-21 במרץ 2020. עם זאת, פסואה פרש מהקרב עקב פציעה והוחלף על ידי ג'ייק קולייר, אך האירוע בוטל עקב מגפת הקורונה.
לאחר מכן, הזוגיות נותרה ללא שינוי והתקיימה ב-25 ביולי 2020, ב־UFC ב-ESPN 14. הוא ניצח בקרב בנוקאאוט טכני בסיבוב הראשון.
ניצחון זה זיכה אותו בפרס "ביצוע הלילה".
הופעתו השנייה של אספינל ב-UFC הייתה צפויה להיות נגד סרגיי ספיבאק באירוע UFC Fight Night: מוראס נגד סנדהאגן ב-11 באוקטובר 2020. עם זאת, ספיבאק פרש מהקרב מסיבות שלא פורסמו והוא הוחלף על ידי אלן באודו, שהפך לקרב חדש.
אספינל ניצח בקרב בנוקאאוט טכני בסיבוב הראשון.
אספינל התמודד בפעם הבאה מול אנדריי ארלובסקי באירוע UFC Fight Night: Blaydes vs.
Lewis ב-20 בפברואר 2021. הוא ניצח בקרב באמצעות הגשה בסיבוב השני.
אספינל היה צפוי להתמודד מול סרגיי פבלוביץ' ב-4 בספטמבר 2021, באירוע UFC Fight Night 191. עם זאת, פבלוביץ' הוסר מהכרטיס בסוף אוגוסט עקב בעיות ויזה לכאורה שהגבילו את יכולתו לנסוע, והוחלף על ידי סרגיי ספיבץ'.
הניצחון זיכה את אספינל בפרס הבונוס השלישי שלו ל"ביצוע הלילה".
אספינל היה אמור להתמודד מול שאמיל עבדורחימוב ב-19 במרץ 2022, באירוע UFC Fight Night 204. עם זאת, ב-21 בינואר 2022, הוכרז שאספינל יפגוש במקום זאת את אלכסנדר וולקוב.
אספינל ניצח בקרב באמצעות הגשה ישרה בסיבוב הראשון.
עם ניצחון זה, הוא קיבל את פרס "ביצוע הלילה".
אספינל התמודד מול קרטיס בליידס ב-23 ביולי 2022, באירוע UFC Fight Night 208. הוא הפסיד בקרב בנוקאאוט טכני 15 שניות מפתיחת הסיבוב הראשון לאחר שנמנע ממנו להמשיך עקב פציעה בברך.
לאחר שנת הפסקה עקב פציעתו, אספינל חזר להתמודד מול מרסין טיבורה ב-22 ביולי 2023, באירוע UFC Fight Night 224. הוא ניצח בקרב באמצעות נוקאאוט טכני קצת יותר מדקה מפתיחת הסיבוב הראשון.
עם ניצחון זה, הוא קיבל את פרס הבונוס החמישי שלו ל"ביצוע הלילה".
בהתראה של שבועיים מראש, אספינל התמודד מול סרגיי פבלוביץ' על אליפות ה-UFC במשקל כבד הזמני ב-11 בנובמבר 2023, ב־UFC 295, עקב פציעתו של ג'ון ג'ונס וביטול הקרב שלו נגד סטיפה מיוצ'יץ'.
הוא ניצח בנוקאאוט בסיבוב הראשון תוך קצת יותר מדקה והניצחון זיכה אותו בפרס "הופעת הלילה" השישי שלו.
אספינל הגן על תוארו הזמני נגד קרטיס בליידס בקרב חוזר ב-27 ביולי 2024 ב־UFC 304. הוא ניצח בקרב בנוקאאוט דקה אחת מפתיחת הסיבוב הראשון.
קרב זה זיכה אותו בפרס "הופעת הלילה" בשווי 100,000 דולר.
אספינל שימש כלוחם המחליף בקרב אליפות ה-UFC במשקל כבד בין האלוף הנוכחי ג'ון ג'ונס לסטיפה מיוצ'יץ' ב-16 בנובמבר 2024 ב־UFC 309.
במסיבת העיתונאים שלאחר הקרב של UFC ב-ABC: היל נגד ראונטרי ג'וניור ב-21 ביוני 2025, הודיע מנכ"ל ה-UFC, דיינה ווייט, כי אלוף ה-UFC במשקל כבד, ג'ון ג'ונס (גם אלוף ה-UFC במשקל כבד לשעבר, לשעבר) פרש מתחרויות אמנויות לחימה משולבות וכי אספינל קודם כאלוף הבלתי מעורער החדש כתוצאה מכך.
לוחם ה-MMA לשעבר דניאל קורמייה תקף את ג'ונס ואמר: "הוא ברח מהזירה ולא רצה להילחם באספינל".
השדר בן דייוויס הוסיף כי "המורשת של ג'ונס מוכתמת" וגולשים רבים ברשתות ביקרו אותו עם אמירות בהלך הרוח הבא: "לאספינל לא תהיה את ההזדמנות להגיד שהוא ניצח את ג'ונס, אבל הוא תמיד יוכל להגיד שהוא גרם ללוחם הגדול אי פעם לברוח ולפרוש כמו פחדן.
זה אולי יותר מרשים עבור המורשת שלו".
אספינל צפוי להגן על תוארו נגד אלוף הזמני לשעבר סיריל גאן ב-25 באוקטובר 2025 ב־UFC 321.
אספינל נולד להורים טרייסי ואנדי וגדל באתרטון, מנצ'סטר רבתי.
הוא נשוי לאשתו הפולנייה יוסטינה, ואב לשלושה בנים, שניים מהם תאומים.
אספינל דובר מעט פולנית ואומר שהוא מרגיש קרוב מאוד לפולין בגלל אשתו וילדיו, שהם חצי פולנים.
תומאס אדוארד בֶּרק היה אתלט אמריקאי, האלוף האולימפי הראשון בעידן המודרני בריצת 100 מטר.
ברק למד באוניברסיטת בוסטון בבית הספר למשפטים.
ב-1895 הוא זכה באליפות ארצות הברית בריצת 400 מטר ובריצת 440 יארד.
לאחר המשחקים האולימפיים התמחה ברק בריצות למרחקים ארוכים.
בשנת 1897 היה ברק אחד היוזמים של מרתון בוסטון השנתי, בהשראת ריצת המרתון מהאולימפיאדה.
לאחר שפרש עבד ברק כעורך דין, מאמן אתלטיקה ועיתונאי ספורט.
תומאס מתיו "טום" דה-לונג' הבן הוא זמר וגיטריסט אמריקאי, סולן וגיטריסט להקת הרוק המצליחה בלינק-182 איתה פרץ בסוף שנות התשעים.
בנוסף חבר בלהקה "אנג'לס אנד אירוויבס"
דה-לונג נולד וגדל בפאוויי, קליפורניה.
אביו היה מנהל בחברת שמן ואמו יועצת משכנתאות.
יש לו אח בשם שון ואחות בשם קארי.
כילד, חלם להיות לוחם אש.
בגיל 8, החל לגלוש על סקייטבורד.
הכלי המוזיקלי הראשון שלו היה חצוצרה אשר קיבל במתנה לחג המולד בגיל 11.
בגיל 13, הוא ביקר חבר באורגון והחל להיחשף למוזיקת פאנק רוק (Punk rock) וללהקות כמו דינוזאור ג'וניור.
הוא צבע את שיערו לסגול והחל לנגן בגיטרה בחדרו.
כאשר היה בן 18, התגרשו הוריו.
באופן טבעי, חוייה זה השפיעה עליו עמוקות
לאחר התיכון, עבד דה-לונג' בבנייה, כנהג משאית דלק ועובד תשתיות (בטון וצנרת).
בתיכון הוא פגש לראשונה את סקוט ריינור ומאוחר יותר את מארק הופוס שהכיר דרך אחותו של הופוס.
השלושה הקימו את להקת בלינק-182, בה שימש דה-לונג' כגיטריסט וזמר.
בפברואר 1994, יצא אלבום הבכורה שלהם "Cheshire Cat" וביוני 1997 הופץ אלבומם הבא: Dude Ranch.
שני האלבומים מאופיינים בסגנון סקייט פאנק, פופ פאנק ופאנק רוק ושימוש כבסיס האיתן של הלהקה לאורך שנות ההצלחה המסחרית.
ביוני 1999 יצא אלכומם השלישי של הלהקה, "Enema of the State".
האלבום זכה להצלחה והביא פרסום ללהקה, ושלושת סינגלים מתוך האלבום הפכו ללהיטים בערוץ ה-MTV.
ב-2001, התארח בתוכנית המערכונים מד טי.וי.
ב-2002 ייסד דה-לונג בצוותא עם טרוויס בארקר, אשר הצטרף לבלינק-182, את להקת בוקס קאר רייסר, לדבריו כדי לנסות שירים אשר לא התאימו ללהקתו הראשית.
ב-2005, החליט לקחת הפסקה של חצי שנה מסיבוב הופעות כדי להיות עם משפחתו.
הופוס ובארקר לא אהבו זאת ולבסוף הלהקה התפרקה.
באותה שנה, ייסד דה-לונג להקה חדשה בשם אנג'לס אנד איירוויבס אשר עוסקת ברוק אלטרנטיבי.
בסוף 2008, התאחדו בלינק-182 והודיעו על כך רשמית בטקס פרסי גראמי בפברואר 2009. ב-2012, יצא אלבומם השישי "כלבים אוכלים כלבים".
בסוף ינואר 2015, בעקבות מחלוקות תקשורתיות שהתנהלו בקשר למצבו של דה-לונג בתור חבר בלהקה, הוחלט מגורם שאינו ידוע רשמית כי דה-לונג סיים את תפקידו בלהקה.
באפריל אותה שנה, הוציא דה לונג' את אלבום הסולו הראשון שלו.
במהלך שנת 2022 חזר דה לונג' ללהקה ועם חזרתו הוציאה הלהקה סינגל חדש בשם Edging והכריזה על סיבוב הופעות חדש ואלבום שיצא במשך שנת 2023. בלינק-182 הוציאה את האלבום One More Time באוקטובר, 2023, כאשר האלבום עסק בחברות ארוכת השנים בתוך הלהקה.
בריאיון שנערך עם חברי הלהקה, שפך דה-לונג אור על האופי הקליל-מבודח-מלנכולי של הלהקה לאורך השנים: "לא הגענו מבתים שמחים.
ההורים שלנו התגרשו והמוזיקה היוותה עבורנו מפלט.
דרך המוזיקה שלנו ניסינו לייצר את השמחה וההנאה שכל כך רצינו כילדים".
בדצמבר 2013, הוציא ספר ילדים בשם "האסטרונאוט הבודד בחג המולד".
דה לונג מאמין בקיומם של חייזרים עוד מצעירותו, והשתתף בסדרות טלוויזיה וסרטים שעסקו בנושא.
ב-1996, החל לצאת עם ג'ניפר ג'נקינס, אשר למדה עימו בתיכון.
הם נישאו ב-26 במאי 2001 במפרץ סן דייגו.
הוא קנה לשושבינים שלו יו-יו כסוף של חברת טיפאני ושות'.
לזוג נולדו שני ילדים: אוה וג'ונאס.
תומאס אדוארד פטריק "טום" בריידי ג'וניור הוא שחקן פוטבול אמריקאי ששיחק בעמדת הקוורטרבק בקבוצת ניו אינגלנד פטריוטס ובקבוצת טמפה ביי באקנירס.
בריידי הוא השחקן המעוטר ביותר בתולדות ה-NFL ונחשב בעיני רבים לשחקן הטוב ביותר בתולדות הליגה.
בין הישגיו זכייה בשבעה משחקי סופרבול (שישה עם קבוצת ניו אינגלנד פטריוטס ואחד עם טמפה ביי באקנירס), חמישה תוארי MVP של משחק הסופרבול, ושלושה תוארי MVP של העונה הסדירה.
בריידי מחזיק בשיא של 286 ניצחונות בליגה, כולל שיא של 251 ניצחונות בעונה הסדירה.
הוא שיאן ההופעות והניצחונות בפלייאוף ובסופרבול, מחזיק בשיאי המסירות לטאצ'דאון ובכמות היארדים במהלך העונות הסדירות והפלייאוף.
בפברואר 2023 פרש ממשחק בליגת ה-NFL לאחר 23 עונות.
בריידי נבחר בסיבוב השישי (בחירה 199) בדראפט ה-NFL בשנת 2000 מאוניברסיטת מישיגן על ידי קבוצת ניו אינגלנד פטריוטס.
לאחר פרישתו משמש בריידי פרשן במשחקי פוטבול וכן הוא מבעלי המניות של קבוצת לאס וגאס ריידרס מליגת ה-NFL.
בריידי נולד וגדל בסן מטאו שליד סן פרנסיסקו בקליפורניה ולו שלוש אחיות גדולות, כולן היו ספורטאיות מחוננות.
כילד העריץ את ג'ו מונטנה, הקוורטרבק של קבוצת סן פרנסיסקו 49' ואף נכח ביציע במשחק המפורסם בו הוביל מונטנה את קבוצתו לניצחון בגמר חטיבת ה-NFC במהלך שזכה לכינוי "המסירה" (The Catch).
הוא למד בתיכון ג'וניפו סרה, בית ספר בעל מסורת של הצטיינות וטיפוח ספורטאים, וכיכב בנבחרות הפוטבול והבייסבול של התיכון.
בריידי שקל קריירה בתור שחקן בייסבול מקצועני, כיוון שנחשב בתיכון לאחד התופסים המצטיינים בארצות הברית, ואף נבחר בדראפט של ליגת הבייסבול המקצוענית על ידי מונטריאול אקספוז.
הוא ויתר על הבייסבול לטובת ניסיון להיות שחקן פוטבול מקצועני.
עד שנתו האחרונה בתיכון לא עקבו תוכניות הפוטבול הגדולות בליגת המכללות אחר בריידי.
אביו החליט למשוך את תשומת לבם על ידי הפקת קלטת וידאו ובה קטעים נבחרים מביצועיו של בריידי ושליחתה ל-54 אוניברסיטאות ברחבי ארצות הברית.
הקלטת הגיעה לביל האריס, עוזר מאמן קבוצת הפוטבול של אוניברסיטת מישיגן ששיתפה עם צוות האימון הבכיר, ולאחר צפייה בקטעים נוספים של בריידי, פגישה עמו ועם משפחתו, הוחלט לגייסו לקבוצה.
ב-1996 החל בריידי ללמוד באוניברסיטת מישיגן לאחר שזכה למלגת ספורט כשחקן בנבחרת הפוטבול של האוניברסיטה.
במישיגן נאלץ בריידי להתמודד על מקומו בהרכב הפותח, בשנתיים הראשונות היה אחד המחליפים של כוכב הקבוצה, בריאן גריסי, שהוביל את מישיגן לזכייה משותפת באליפות ב-1997. לאחר עזיבתו של גריסי התמודד בריידי עם דרו הנסון שנחשב לכוכב העתיד של הקבוצה.
בעקבות הצטיינותו של בריידי במשחק מול אוניברסיטת המדינה של מישיגן, במהלכו נכנס כמחליף והצליח למחוק פיגור של 17 נקודות, תפס עד תום העונה את עמדת הקוורטרבק הפותח והקבוע.
הוא הוביל את הקבוצה לניצחון בהארכה ב"אורנג' בול" בינואר 2000 נגד אוניברסיטת אלבמה.
במשחק רשם בריידי את תצוגת השיא שלו במכללות: הוא השלים 74% מזריקותיו, השיג 4 טאצ'דאונים ו-369 יארדים.
מאזנו של בריידי בשנתיים בהן פתח בהרכב היה 20 ניצחונות לעומת 5 הפסדים.
את לימודיו במישיגן סיים עם תואר ראשון בלימודים כלליים עם התמחות בניהול ובפסיכולוגיה.
Att - ניסיונות מסירה, Comp - מסירות מוצלחות, Pct - שיעור מסירות מוצלחות, Yds - כמות יארדים במסירה, Y/A - כמות יארדים לניסיון מסירה, TD - טאצ'דאונים במסירה, Int - מסירות שנחטפו (אינטרספשן), Rtg - קוורטרבק רייטינג (מדד יעילות)
במבחני הקומביין, בהם נבחנים מועמדים פוטנציאליים לשחק ב-NFL, זכה בריידי לביקורות שליליות בדוחות הסקאוטים.
צוין שמבנה גופו בעייתי, הוא רזה מאוד, חסר יכולות התניידות והתחמקות משחקני ההגנה וחסר עוצמה בזריקה שלו.
בדראפט ה-NFL של שנת 2000, נבחר בריידי בסיבוב השישי בלבד, במקום ה-199 (בחירה משלימה בסוף הסיבוב), על ידי ניו אינגלנד פטריוטס.
לפניו נבחרו שישה קוורטרבקים אחרים.
בעלי הפטריוטס, רוברט קראפט, סיפר כי אחרי הדראפט אמר לו בריידי כי הבחירה בו הייתה הצעד הטוב ביותר שהפטריוטס עשו, נבואה שאכן התגשמה.
בשנתו הראשונה בקבוצה שותף רק במשחק אחד, בתור מחליף, והיה במקום הרביעי במדרג הקוורטרבקים של הפטריוטס.
עם זאת הוא זכה להערכה מצד המאמן הראשי ביל בליצ'יק ועוזרו צ'ארלי וייס, כשחקן שמתאמן ועובד באופן המסור והקשה ביותר בקבוצה.
את עונת 2001 פתח בריידי כמחליפו הראשון של הקוורטרבק הפותח דרו בלדסו.
במהלך המחזור השני של העונה נפצע בלדסו, בריידי החליפו לסדרת המהלכים האחרונה של המשחק ופתח בהרכב הקבוצה מאז, גם לאחר שבלדסו החלים.
במחזור השלישי רשם את משחקו הראשון בקריירת ה-NFL כקוורטרבק פותח וכן את ניצחונו הראשון בליגה, 44–13 על אינדיאנפוליס קולטס.
במשחק זה ובמשחק הבא שהסתיים בהפסד למיאמי דולפינס לא רשם בריידי מסירות לטאצ'דאון.
לאחר שתי תצוגות פושרות אלו, כיכב בריידי במשחק החוץ מול סן דייגו צ'רג'רס, הוא הוליך את הפטריוטס בשני מהלכי הבקעה ברבע האחרון, שכפו הארכה, ובמהלך נוסף שהביא לניצחון בשער שדה.
סך הכל רשם 364 יארד במסירה ושני טאצ'דאונים.
במשחק הבא הצטיין שוב בניצחון 38–17 על אינדיאנפוליס קולטס, כשהוא מסר ל-3 טאצ'דאונים.
בריידי הוליך את הפטריוטס לפלייאוף, עם מאזן של 11 ניצחונות (כולל שישה רצופים בסוף העונה הסדירה) ו-5 הפסדים.
בפלייאוף כיכב בריידי בניצחון בהארכה 16–13 על אוקלנד ריידרס שהושג לאחר פיגור של 10 נקודות ברבע האחרון.
משחק זה זכור בעיקר בשל תנאי מזג האוויר הקשים בהם התקיים (סופת שלגים), והחלטת שופט שנויה במחלוקת, אשר מנעה איבוד כדור של בריידי, שהיה חורץ את גורל המשחק לטובת הריידרס.
בריידי רשם במשחק זה 312 יארד, 238 מהם במחצית השנייה וכן טאצ'דאון אחד בריצה.
במשחק האליפות האזורית נגד פיטסבורג סטילרס, נפצע בברכו במהלך הרבע השני והוחלף על ידי בלדסו.
הוא חזר להרכב ופתח בסופרבול XXXVI, בו ניצחה קבוצתו 20–17 את קבוצת סנט לואיס ראמס שהייתה המועמדת הברורה לניצחון.
בסיום ההתמודדות נבחר בריידי ל-MVP של המשחק, לאחר שהוביל את התקפת הקבוצה בדרייב האחרון של המשחק עד להבקעת שער השדה בשנייה האחרונה, שהבטיח לה את הניצחון.
בכך נהיה בריידי לקוורטרבק הצעיר ביותר לאותה עת שזוכה בסופרבול.
בעונה זו ביסס בריידי את מעמדו כקוורטרבק הפותח של הפטס, לאחר שבלדסו עבר ליריבה מאותו הבית, באפלו בילס.
את העונה סיים בריידי כקוורטרבק המוביל בליגה עם 28 מסירות לטאצ'דאון.
במהלך העונה נפצע בריידי בכתף, אך המשיך לפתוח בכל המשחקים.
הפטריוטס סיימו עם מאזן של 9 ניצחונות ו-7 הפסדים ולא העפילו לפלייאוף בשל מאזן פנימי גרוע יותר מול יריבותיה.
בעונת 2003 הוליך בריידי את הפטס למאזן של 14 ניצחונות (12 מהם רצופים) ו-2 הפסדים בלבד.
את העונה הסדירה סיים עם 3,620 יארד במסירה ו-23 טאצ'דאונים.
הוא הגיע למקום השלישי בבחירה ל-MVP של העונה, לאחר יריביו הקוורטרבקים פייטון מאנינג וסטיב מקניר שחלקו יחדיו את התואר.
בפלייאוף נפגש בריידי עם מאנינג ומקנייר, והתעלה על שניהם, כשהוא מוליך בכך את קבוצתו להעפלה נוספת לסופרבול.
בסופרבול XXXVIII נפגשו הפטריוטס עם קרוליינה פנתרס, משחק שהסתיים בניצחון דחוק של הפטריוטס 32–29. בריידי שוב נבחר ל-MVP לאחר ששבר במשחק את שיא המסירות המושלמות בסופרבול, מסר 3 פעמים לטאצ'דאון, והוליך את הקבוצה בדרייב הניצחון, שהושג בשניות האחרונות של המשחק.
בתום העונה עבר ניתוח בכתפו.
גם בעונה זו הוליך בריידי את הפטס למאזן של 14 ניצחונות בעונה סדירה.
הפטריוטס שברו שיא של ניצחונות רצופים שנמשך עוד מהעונה הקודמת, 18 סך הכל בעונה הסדירה בלבד ו-21 כולל משחקי הפלייאוף.
בעונה זו התבססו הפטס על משחק המסירה של בריידי בעקבות פציעה מתמשכת של הרץ האחורי קורי דילון ופציעות גם של מחליפיו.
בריידי הוביל את הליגה ביארדים במסירה עם 4,110, ומסר ל-26 טאצ'דאונים.
הפטריוטס העפילו לפלייאוף עם מאזן של 10 ניצחונות ו-6 הפסדים, אך לאחר ניצחון בסיבוב הראשון, הפסידו לדנוור ברונקוס.
היה זה הפסדו הראשון של בריידי בפלייאוף לאחר 10 ניצחונות.
לאחר העונה פורסם כי את המשחקים האחרונים שיחק בריידי כשהוא סובל מבקע והוא נאלץ לעבור ניתוח.
אף על פי שנאלץ להתמודד עם חבורת תופסים חדשה ובינונית הוביל בריידי את הפטס למאזן של 12 ניצחונות וראשות הבית.
בפלייאוף הביסו הפטריוטס את ניו יורק ג'טס בסיבוב הראשון, וגברו בחוץ על סן דייגו צ'רג'רס לאחר שבריידי הוליך את קבוצתו מפיגור של 8 נקודות ברבע האחרון.
בגמר האזורי נכנעו לאינדיאנפוליס קולטס 34–38 וזאת למרות פתיחה מצוינת בה הובילו 21–3.
עונת 2007 הייתה שנת שיא בקריירה של בריידי, לאחר שבתחילת העונה צירפו הפטריוטס שורה של תופסים לסגל הקבוצה, בהם רנדי מוס, שסייעו לבריידי להוביל את הפטס לעונה סדירה מושלמת, 16 ניצחונות וללא אף הפסד.
בעונה זו מסר בריידי למעל 4,800 יארד (מקום שלישי בכל הזמנים), שבר את שיא המסירות לטאצ'דאון בעונה והעמיד אותו על 50, כמו כן הוא ורנדי מוס שברו את שיא המסירות לטאצ'דאון בין קוורטרבק לתופס בעונה אחת, ו-23 המסירות שתפס מוס מהוות גם שיא תפיסות לטאצ'דאון בעונה.
בפלייאוף, לעומת זאת, נחל בריידי אכזבה כאשר לאחר שני ניצחונות הפסידה קבוצתו בגמר הליגה, סופרבול XLII, לקבוצת ניו יורק ג'איינטס.
2:42 דקות לסיום המשחק מסר בריידי לטאצ'דאון של רנדי מוס והפטריוטס עלו ליתרון 14–10, אך בדרייב (רצף מהלכים) האחרון של הג'איינטס הצליח דייוויד טיירי לבצע תפיסה אקרובטית שניות לסיום המשחק שאפשרה לג'איינטס להשיג לאחר מכן את טאצ'דאון הניצחון.
בכך נמנע מהפטריוטס ומבריידי לשחזר את הישגה של מיאמי דולפינס מעונת 1972, אשר זכתה באליפות עם מאזן נקי מהפסדים.
בריידי לא שיחק במהלך משחקי קדם העונה, והועלו חששות כי פציעתו מסיום העונה הקודמת תפגע ביכולתו.
במשחק הראשון של העונה הסדירה, מול קנזס סיטי צ'יפס פתח בריידי בהרכב אך פגיעה ברגלו השמאלית במהלך תיקול ברבע הראשון של המשחק, הביאה לקריעת שתיים מהרצועות בברכו ולהשבתתו לשארית העונה.
היעדרותו הביאה לקטיעת רצף של 111 משחקים רצופים כקוורטרבק פותח ב-NFL, רצף שבאותם ימים רק שלושה קוורטרבקים אחרים בתולדות הליגה התעלו עליו (ברט פארב, פייטון מאנינג ורון ג'ורווסקי).